Harris klim 7 plekke op wêreldranglys | Netwerk24
04 Maart 2019 18:09
Suid-Afrika se Lloyd Harris het met sewe plekke verbeter op die nuutste wêreldranglys nadat hy die halfeindronde van die Oracle Challenger-tennistoernooi die naweek in Indian Wells, Kalifornië, gehaal het.
Hy beklee die 92ste plek, sy beste plek tot nog toe op die ATP-ranglys.
Die 22-jarige Harris het in drie stelle teen die eerste gekeurde Brit, Kyle Edmund, met 2-6, 6-4, 1-6 vasgeval.
Edmund, ’n gebore Suid-Afrikaner, het vier plekke geklim en is tans 23ste op die ranglys.
Hy het Andrey Rublev van Rusland met 6-3, 6-2 in die eindstryd geklop.
Suid-Afrika se Kevin Anderson het met een plek tot sesde teruggesak. – Sportredaksie
Meer oor: Tennis | Ranglys | Lloyd Harris
Ferreira gaan Harris onder vlerk neem
Lloyd Harris val vas teen Querrey